Surathai21/ocs-krisdika huggingface dataset:
กฎกระทรวง ฉบับที่ 3 (พ.ศ. 2517) ออกตามความในพระราชบัญญัติการฌาปนกิจสงเคราะห์ พ.ศ. 2517
วันที่ประกาศ: 1974-11-01

content: กฎกระทรวง ฉบับที่ ๓ (พ.ศ. ๒๕๑๗) ออกตามความในพระราชบัญญัติการฌาปนกิจสงเคราะห์ พ.ศ. ๒๕๑๗
content: อาศัยอำนาจตามความในมาตรา ๗ และมาตรา ๒๗ แห่งพระราชบัญญัติการฌาปนกิจสงเคราะห์ พ.ศ. ๒๕๑๗ รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้
sectionNo: 1
content: ข้อ ๑ อัตราการหักเงินสงเคราะห์เพื่อเป็นค่าใช้จ่ายในการดำเนินกิจการของสมาคมฌาปนกิจสงเคราะห์ที่ที่ประชุมใหญ่ของสมาคมฌาปนกิจสงเคราะห์จะกำหนด ต้องไม่เกินอัตรา ดังต่อไปนี้ (๑) ร้อยละสิบสองของเงินสงเคราะห์ที่เรียกเก็บได้สำหรับสมาคมฌาปนกิจสงเคราะห์ที่มีสมาชิกไม่เกินสองพันห้าร้อยคน (๒)
sectionNo: 1
content: ร้อยละสิบของเงินสงเคราะห์ที่เรียกเก็บได้ สำหรับสมาคมฌาปนกิจสงเคราะห์ที่มีสมาชิกเกินสองพันห้าร้อยคน แต่ไม่เกินห้าพันคน (๓) ร้อยละแปดของเงินสงเคราะห์ที่เรียกเก็บได้ สำหรับสมาคมฌาปนกิจสงเคราะห์ที่มีสมาชิกเกินห้าพันคน แต่ไม่เกินหนึ่งหมื่นคน (๔) ร้อยละหกของเงินสงเคราะห์ที่เรียกเก็บได้
sectionNo: 1
content: สำหรับสมาคมฌาปนกิจสงเคราะห์ที่มีสมาชิกเกินหนึ่งหมื่นคน
sectionNo: 2
content: ข้อ ๒ ในกรณีที่สมาคมฌาปนกิจสงเคราะห์ใดมีสมาชิกเพิ่มขึ้นหรือลดลงอันเป็นเหตุให้ต้องเปลี่ยนแปลงอัตราการหักเงินสงเคราะห์จากเกณฑ์ที่ที่ประชุมใหญ่ได้กำหนดไว้ ให้คณะกรรมการของสมาคมฌาปนกิจสงเคราะห์เสนอที่ประชุมใหญ่ของสมาคมฌาปนกิจสงเคราะห์นั้น
sectionNo: 2
content: เพื่อพิจารณาเปลี่ยนอัตราการหักเงินสงเคราะห์ของสมาคมฌาปนกิจสงเคราะห์นั้นเสียใหม่ในวาระแรกที่มีการประชุมใหญ่ นับแต่มีการเปลี่ยนแปลงจำนวนสมาชิก เว้นแต่สมาชิกที่เพิ่มขึ้นหรือลดลงนั้นมีจำนวนไม่เกินร้อยละหนึ่งของจำนวนสมาชิกเดิม คณะกรรมการจะไม่เสนอให้พิจารณาเปลี่ยนอัตราการหักเงินสงเคราะห์ใหม่ก็ได้
sectionNo: 3
content: ข้อ ๓ ในกรณีที่สมาคมฌาปนกิจสงเคราะห์หักเงินสงเคราะห์ไว้ไม่เพียงพอแก่การใช้จ่ายในการดำเนินกิจการ หรือหักเงินสงเคราะห์ไว้มากเกินความจำเป็นแก่การใช้จ่ายในการดำเนินกิจการ
sectionNo: 3
content: ให้คณะกรรมการของสมาคมฌาปนกิจสงเคราะห์เสนอที่ประชุมใหญ่ของสมาคมฌาปนกิจสงเคราะห์นั้นเพื่อพิจารณากำหนดอัตราการหักเงินสงเคราะห์เพิ่มขึ้นหรือลดลงในวาระแรกที่มีการประชุมใหญ่นับแต่มีกรณีดังกล่าวเกิดขึ้น แต่จะเพิ่มขึ้นเกินอัตราที่กำหนดในข้อ ๑ ไม่ได้
content: ให้ไว้ ณ วันที่ ๑๙ กันยายน พ.ศ. ๒๕๑๗ ท. อัชกุล รัฐมนตรีช่วยว่าการฯ รักษาราชการแทน รัฐมนตรีว่าการกระทรวงมหาดไทย
content: หมายเหตุ :- เหตุผลในการประกาศใช้กฎกระทรวงฉบับนี้ คือ เนื่องจากพระราชบัญญัติการฌาปนกิจสงเคราะห์ พ.ศ. ๒๕๑๗ อนุญาตให้สมาคมฌาปนกิจสงเคราะห์หักเงินจำนวนหนึ่งไว้จากเงินสงเคราะห์ได้ตามสมควรเพื่อเป็นค่าใช้จ่ายในการดำเนินกิจการของสมาคมฌาปนกิจสงเคราะห์ตามอัตราที่ที่ประชุมใหญ่กำหนด
content: ซึ่งต้องไม่เกินอัตราที่กำหนดไว้ในกฎกระทรวง จึงจำเป็นต้องออกกฎกระทรวงฉบับนี้
กฎกระทรวง ฉบับที่ 2 (พ.ศ. 2517) ออกตามความในพระราชบัญญัติการฌาปนกิจสงเคราะห์ พ.ศ. 2517
วันที่ประกาศ: 1974-11-01

content: กฎกระทรวง ฉบับที่ ๒ (พ.ศ. ๒๕๑๗) ออกตามความในพระราชบัญญัติการฌาปนกิจสงเคราะห์ พ.ศ. ๒๕๑๗
content: อาศัยอำนาจตามความในมาตรา ๗ แห่งพระราชบัญญัติการฌาปนกิจสงเคราะห์ พ.ศ. ๒๕๑๗ รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้
content: ให้กำหนดค่าธรรมเนียม ดังนี้ (๑) คำขอจดทะเบียนสมาคม ฌาปนกิจสงเคราะห์ ฉบับละ ๒๐ บาท (๒) คำขอจดทะเบียนแก้ไขหรือ เพิ่มเติมข้อบังคับของสมาคม ฌาปนกิจสงเคราะห์ ฉบับละ ๑๐ บาท (๓) คำขอจดทะเบียนตั้งหรือเปลี่ยน ตัวกรรมการของสมาคมฌาปนกิจสงเคราะห์ ฉบับละ ๑๐ บาท (๔) คำขอตรวจหรือคัดเอกสารเกี่ยวกับ
content: สมาคมฌาปนกิจสงเคราะห์ ฉบับละ ๑๐ บาท (๕) คำขอเกี่ยวกับสมาคมฌาปนกิจ สงเคราะห์อย่างอื่นนอกจาก (๑) (๒) (๓) และ (๔) ฉบับละ ๕ บาท (๖) ใบสำคัญแสดงการจดทะเบียน สมาคมฌาปนกิจสงเคราะห์ ฉบับละ ๑๐๐ บาท (๗) ใบแทนใบสำคัญแสดงการจด ทะเบียนสมาคมฌาปนกิจสงเคราะห์ ฉบับละ ๒๐ บาท (๘) การรับรองสำเนาเอกสารเกี่ยวกับ
content: สมาคมฌาปนกิจสงเคราะห์ ฉบับละ ๕ บาท
content: ให้ไว้ ณ วันที่ ๑๙ กันยายน พ.ศ. ๒๕๑๗ ท. อัชกุล รัฐมนตรีช่วยว่าการฯ รักษาราชการแทน รัฐมนตรีว่าการกระทรวงมหาดไทย
content: หมายเหตุ :- เหตุผลในการประกาศใช้กฎกระทรวงฉบับนี้ คือ เนื่องจากพระราชบัญญัติการฌาปนกิจสงเคราะห์ พ.ศ. ๒๕๑๗ บัญญัติให้ออกกฎกระทรวงกำหนดค่าธรรมเนียมเกี่ยวกับสมาคมฌาปนกิจสงเคราะห์ไม่เกินอัตราท้ายพระราชบัญญัติดังกล่าว จึงจำเป็นต้องออกกฎกระทรวงฉบับนี้
กฎกระทรวง ฉบับที่ 1 (พ.ศ. 2517) ออกตามความในพระราชบัญญัติการฌาปนกิจสงเคราะห์ พ.ศ. 2517
วันที่ประกาศ: 1974-11-01

content: กฎกระทรวง ฉบับที่ ๑ (พ.ศ. ๒๕๑๗) ออกตามความในพระราชบัญญัติการฌาปนกิจสงเคราะห์ พ.ศ. ๒๕๑๗
content: อาศัยอำนาจตามความในมาตรา ๗ มาตรา ๑๑ และมาตรา ๑๒ แห่งพระราชบัญญัติการฌาปนกิจสงเคราะห์ พ.ศ. ๒๕๑๗ รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้
sectionNo: 1
content: ข้อ ๑ การขอจดทะเบียนสมาคมฌาปนกิจสงเคราะห์ ให้ยื่นคำขอตามแบบ ส.ฌ. ๑ ท้ายกฎกระทรวงนี้ พร้อมด้วยข้อบังคับของสมาคมฌาปนกิจสงเคราะห์ สำเนาทะเบียนบ้านของผู้เริ่มก่อการจัดตั้งสมาคมฌาปนกิจสงเคราะห์ทุกคน และประวัติแสดงหลักฐานของผู้เริ่มก่อการจัดตั้งสมาคมฌาปนกิจสงเคราะห์ทุกคนตามแบบ ส.ฌ. ๑ ก ท้ายกฎกระทรวงนี้
sectionNo: 2
content: ข้อ ๒ การยื่นคำขอจดทะเบียนสมาคมฌาปนกิจสงเคราะห์ให้ปฏิบัติดังนี้ (๑) ในกรณีที่สำนักงานของสมาคมฌาปนกิจสงเคราะห์ตั้งอยู่ในกรุงเทพมหานคร ให้ยื่นต่อนายทะเบียนสมาคมฌาปนกิจสงเคราะห์ประจำท้องที่กรุงเทพมหานคร ณ กรมประชาสงเคราะห์ (๒) ในกรณีที่สำนักงานของสมาคมฌาปนกิจสงเคราะห์ตั้งอยู่ในจังหวัดอื่น
sectionNo: 2
content: ให้ยื่นต่อนายทะเบียนสมาคมฌาปนกิจสงเคราะห์ประจำท้องที่ในจังหวัดนั้น ถ้าในจังหวัดใดไม่มีนายทะเบียนสมาคมฌาปนกิจสงเคราะห์ประจำท้องที่ ให้ยื่นต่อนายทะเบียนกลางสมาคมฌาปนกิจสงเคราะห์ โดยผ่านผู้ว่าราชการจังหวัดนั้น
sectionNo: 3
content: ข้อ ๓ ใบสำคัญแสดงการจดทะเบียนสมาคมฌาปนกิจสงเคราะห์ ให้ใช้แบบ ส.ฌ. ๒ ท้ายกฎกระทรวงนี้
content: ให้ไว้ ณ วันที่ ๑๙ กันยายน พ.ศ. ๒๕๑๗ ท. อัชกุล รัฐมนตรีช่วยว่าการฯ รักษาราชการแทน รัฐมนตรีว่าการกระทรวงมหาดไทย
sectionName: แบบ ส.ฌ. 1
sectionName: แบบ ส.ฌ. 1 ก
sectionName: แบบ ส.ฌ. 2
content: หมายเหตุ :- เหตุผลในการประกาศใช้กฎกระทรวงฉบับนี้ คือ เนื่องจากพระราชบัญญัติให้กำหนดหลักเกณฑ์และวิธีการในการยื่นคำขอจดทะเบียนสมาคมฌาปนกิจสงเคราะห์ และแบบใบสำคัญแสดงการจดทะเบียนโดยกฎกระทรวง จึงจำเป็นต้องออกกฎกระทรวงฉบับนี้
กฎกระทรวง ฉบับที่ 25 (พ.ศ. 2517) ออกตามความในพระราชบัญญัติเงินตรา พ.ศ. 2501
วันที่ประกาศ: 1974-11-19

content: กฎกระทรวง ฉบับที่ ๒๕ (พ.ศ. ๒๕๑๗) ออกตามความในพระราชบัญญัติเงินตรา พ.ศ. ๒๕๐๑
content: อาศัยอำนาจตามความในมาตรา ๕ และมาตรา ๑๑ แห่งพระราชบัญญัติเงินตรา พ.ศ. ๒๕๐๑ รัฐมนตรีว่าการกระทรวงการคลังออกกฎกระทรวงไว้ ดังต่อไปนี้
sectionNo: 1
content: ข้อ ๑ ให้เหรียญกษาปณ์ทองคำราคาห้าพันบาทเป็นเงินที่ชำระหนี้ได้ตามกฎหมายโดยไม่จำกัดจำนวน
sectionNo: 2
content: ข้อ ๒ (ยกเลิก)
sectionNo: 3
content: ข้อ ๓ (ยกเลิก)
content: ให้ไว้ ณ วันที่ ๑๘ พฤศจิกายน พ.ศ. ๒๕๑๗ สมหมาย ฮุนตระกูล รัฐมนตรีว่าการกระทรวงการคลัง
content: หมายเหตุ :- เหตุผลในการประกาศใช้กฎกระทรวงฉบับนี้ คือ เนื่องจากทางราชการได้จัดทำเหรียญกษาปณ์ทองคำราคาสองพันห้าร้อยบาท เหรียญกษาปณ์เงินราคาหนึ่งร้อยบาทและราคาห้าสิบบาท ออกใช้เพื่อเป็นที่ระลึกและส่งเสริมการอนุรักษ์ธรรมชาติและสัตว์ป่า สมควรกำหนดจำนวนเงินที่จะใช้เหรียญกษาปณ์ดังกล่าวชำระหนี้ได้ตามกฎหมาย
content: จึงจำเป็นต้องออกกฎกระทรวงฉบับนี้
sectionNo: ฉบับที่ 27
content: กฎกระทรวง ฉบับที่ ๒๗ (พ.ศ. ๒๕๑๘) ออกตามความในพระราชบัญญัติเงินตรา พ.ศ. ๒๕๐๑
content: หมายเหตุ :- เหตุผลในการประกาศใช้กฎกระทรวงฉบับนี้ คือ เนื่องจากทางราชการได้เปลี่ยนแปลงราคาหน้าเหรียญกษาปณ์ทองคำที่ระลึกและส่งเสริมการอนุรักษ์ธรรมชาติและสัตว์ป่า ตาม (๑) ของบัญชีท้ายกฎกระทรวง ฉบับที่ ๒๔ (พ.ศ. ๒๕๑๗) ออกตามความในพระราชบัญญัติเงินตรา พ.ศ. ๒๕๐๑ จากราคา ๒๕๐๐ บาท เป็น ๕๐๐๐ บาท
content: สมควรแก้ไขข้อ ๑ แห่งกฎกระทรวง ฉบับที่ ๒๕ (พ.ศ. ๒๕๑๗) ออกตามความในพระราชบัญญัติเงินตรา พ.ศ. ๒๕๐๑ เพื่อให้เหรียญกษาปณ์ทองคำราคาห้าพันบาทเป็นเงินที่ชำระหนี้ได้ตามกฎหมายโดยไม่จำกัดจำนวน จึงจำเป็นต้องออกกฎกระทรวงนี้
sectionNo: ฉบับที่105
content: กฎกระทรวง ฉบับที่ ๑๐๕ (พ.ศ. ๒๕๓๔) ออกตามความในพระราชบัญญัติเงินตรา พ.ศ. ๒๕๐๑
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรกำหนดให้เหรียญกษาปณ์ ราคาหนึ่งร้อยบาททุกชนิด ซึ่งกระทรวงการคลังจัดทำและนำออกใช้ตามพระราชบัญญัติเงินตรา พ.ศ. ๒๕๐๑ เป็นเงินที่ชำระหนี้ได้ตามกฎหมายคราวละไม่เกินจำนวนสองพันบาท จึงจำเป็นต้องออกกฎกระทรวงนี้
content: กฎกระทรวงกำหนดจำนวนเงินที่ให้เหรียญกษาปณ์ราคาห้าสิบบาทเป็นเงินที่ชำระหนี้ได้ตามกฎหมาย พ.ศ. ๒๕๔๙
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรกำหนดให้เหรียญกษาปณ์ ราคาห้าสิบบาท ซึ่งกระทรวงการคลังจัดทำและนำออกใช้ตามกฎกระทรวงออกตามความในพระราชบัญญัติเงินตรา พ.ศ. ๒๕๐๑ เป็นเงินที่ชำระหนี้ได้ตามกฎหมาย คราวละไม่เกินจำนวนหนึ่งพันบาท จึงจำเป็นต้องออกกฎกระทรวงนี้
กฎกระทรวง ฉบับที่ 4 (พ.ศ. 2517) ออกตามความในพระราชบัญญัติการฌาปนกิจสงเคราะห์ พ.ศ. 2517
วันที่ประกาศ: 1974-11-01

content: กฎกระทรวง ฉบับที่ ๔ (พ.ศ. ๒๕๑๗) ออกตามความในพระราชบัญญัติการฌาปนกิจสงเคราะห์ พ.ศ. ๒๕๑๗
content: อาศัยอำนาจตามความในมาตรา ๗ และมาตรา ๔๑ แห่งพระราชบัญญัติการฌาปนกิจสงเคราะห์ พ.ศ. ๒๕๑๗ รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้
sectionNo: 1
content: ข้อ ๑ บัตรประจำตัวนายทะเบียนกลางสมาคมฌาปนกิจสงเคราะห์ นายทะเบียนสมาคมฌาปนกิจสงเคราะห์ประจำท้องที่ และพนักงานเจ้าหน้าที่ ให้ใช้แบบท้ายกฎกระทรวงนี้
sectionNo: 2
content: ข้อ ๒ รูปถ่ายติดบัตรประจำตัว ให้เป็นรูปถ่ายครึ่งตัวหน้าตรง ขนาด ๓ x ๔ เซนติเมตร และแต่งเครื่องแบบปกติ หรือแต่งกายสากล ไม่สวมหมวก
content: ให้ไว้ ณ วันที่ ๑๙ กันยายน พ.ศ. ๒๕๑๗ ท. อัชกุล รัฐมนตรีช่วยว่าการฯ รักษาราชการแทน รัฐมนตรีว่าการกระทรวงมหาดไทย
sectionName: แบบบัตรประจำตัวนายทะเบียนกลาง
sectionName: แบบบัตรประจำตัวพนักงานเจ้าหน้าที่
sectionName: แบบบัตรประจำตัวนายทะเบียนสมาคมฯ
content: หมายเหตุ :- เหตุผลในการประกาศใช้กฎกระทรวงฉบับนี้ คือ เนื่องจากพระราชบัญญัติการฌาปนกิจสงเคราะห์ พ.ศ. ๒๕๑๗ บัญญัติให้นายทะเบียนและพนักงานเจ้าหน้าที่ ต้องแสดงบัตรประจำตัวตามแบบที่กำหนดในกฎกระทรวง เมื่อมีผู้เกี่ยวข้องร้องขอ จึงจำเป็นออกกฎกระทรวงฉบับนี้
พระราชบัญญัติเทศบาล (ฉบับที่ 7) พ.ศ. 2517
วันที่ประกาศ: 1974-11-30

content: พระราชบัญญัติ เทศบาล (ฉบับที่ ๗) พ.ศ. ๒๕๑๗
content: ภูมิพลอดุลยเดช ป.ร. ให้ไว้ ณ วันที่ ๒๕ พฤศจิกายน พ.ศ. ๒๕๑๗ เป็นปีที่ ๒๙ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรแก้ไขเพิ่มเติมกฎหมายว่าด้วยเทศบาล จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของสภานิติบัญญัติแห่งชาติทำหน้าที่รัฐสภา ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติเทศบาล (ฉบับที่ ๗) พ.ศ. ๒๕๑๗”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้ยกเลิกความในมาตรา ๕๓ แห่งพระราชบัญญัติเทศบาล พ.ศ. ๒๔๙๖ และให้ใช้ความต่อไปนี้แทน “มาตรา ๕๓ ภายใต้บังคับแห่งกฎหมาย เทศบาลเมืองมีหน้าที่ต้องทำในเขตเทศบาล ดังต่อไปนี้ (๑) กิจการตามที่ระบุไว้ในมาตรา ๕๐ (๒) ให้มีน้ำสะอาดหรือการประปา (๓) ให้มีโรงฆ่าสัตว์ (๔)
sectionNo: 3
content: ให้มีและบำรุงสถานที่ทำการพิทักษ์และรักษาคนเจ็บไข้ (๕) ให้มีและบำรุงทางระบายน้ำ (๖) ให้มีและบำรุงส้วมสาธารณะ (๗) ให้มีและบำรุงการไฟฟ้า หรือแสงสว่างโดยวิธีอื่น (๘) ให้มีการดำเนินกิจการโรงรับจำนำหรือสถานสินเชื่อท้องถิ่น”
sectionNo: 4
content: มาตรา ๔ ให้เทศบาลเมือง และเทศบาลนคร ซึ่งยังไม่มีโรงรับจำนำหรือสถานสินเชื่อท้องถิ่น จัดตั้งโรงรับจำนำหรือสถานสินเชื่อท้องถิ่นขึ้นภายในกำหนดสามปีนับแต่วันที่พระราชบัญญัตินี้ใช้บังคับ แต่ถ้ามีเหตุอันสมควรรัฐมนตรีว่าการกระทรวงมหาดไทยอาจอนุญาตให้ขยายเวลาต่อไปได้อีกไม่เกินสองปี
sectionNo: 5
content: มาตรา ๕ ให้รัฐมนตรีว่าการกระทรวงมหาดไทยรักษาการตามพระราชบัญญัตินี้
content: ผู้รับสนองพระบรมราชโองการ สัญญา ธรรมศักดิ์ นายกรัฐมนตรี
content: หมายเหตุ :- เหตุผลในการประกาศใช้พระราชบัญญัติฉบับนี้ คือ เนื่องจากพระราชบัญญัติเทศบาล พ.ศ. ๒๔๙๖ ได้กำหนดหน้าที่ต่าง ๆ ให้เทศบาลต้องจัดทำภายในเขตเทศบาล แต่กิจการบางอย่างที่เป็นประโยชน์แก่ประชาชนผู้ยากจน คือ กิจการโรงรับจำนำและกิจการสถานสินเชื่อ
content: เทศบาลยังมิได้มีหน้าที่ที่จำต้องจัดทำขึ้นตามพระราชบัญญัตินี้ และโดยที่พิจารณาเห็นว่ากิจการโรงรับจำนำและกิจการสถานสินเชื่อธนาภิบาลเป็นแหล่งที่อำนวยช่วยเหลือประชาชนผู้ยากจนในกรณีที่มีความจำเป็นเกี่ยวกับการเงินเพื่อยังชีพของครอบครัว
content: สมควรกำหนดให้เทศบาลมีหน้าที่ต้องจัดให้มีการดำเนินกิจการโรงรับจำนำหรือกิจการสถานสินเชื่อธนาภิบาลภายในเขตเทศบาลเมืองและเทศบาลนครทุกแห่งเพื่อช่วยเหลือประชาชนผู้ยากจนต่อไป จึงจำเป็นต้องตราพระราชบัญญัตินี้ขึ้น